კერეუტის რესპუბლიკა

კერეუტის რესპუბლიკა

ოფიციალური დროშა

~ 5.000 ჯუჯა

~ 10.000 სხვა

კერეუტი, ოფიციალურად კი კერეუტის რესპულიკა, არის ადამიანთა მოდგმის ერთ-ერთი ყველაზე დიდი გაერთიანება. იგი მდებარეობს კერეუტის სტეპებზე და ჩრდილოეთიდან ესაზღვრება საფირონის ზღვა, ხოლო სამხრეთიდან ცოცხალი ტალღების ოკეანე. რესპუბლიკს დედაქალაქია ერე'არალი, საიდანაც სახელმწიფოს ნისტორეების დინასტია და კერეუტის ერთიანი სენატი მართავს.

კერეუტის რესპუბლიკის ერთიანი სენატი არის სახელმწიფოს ძირითადი მმართველი ორგანი. იგი შედგება რესპუბლიკაში შემავალი სამეფოების, ქალაქსახელმწიფოებისა და კოლონიებისგან წარმოგზავნილი წარმომადგენლებისგან ან თავად მათი მმართველებისგან.

კერეუტის რესპუბლიკის ამჟამინდელი წევრები არიან:

* იუნარისის სამეფო
* კლარინის სამეფო
* ერე'არალის სამეფო
* ტერაროშიის კოლონია
* რეჰემეიას ქალაქსახელმწიფო

კერეუტის რესპუბლიკის მოსახლეობა მრავალეთნიკური და მულტირასობრივია. რესპუბლიკაში უმეტესწილად თავად კერეუტელი ადამიანები ცხოვრობენ, თუმცა რესპუბლიკის სამხრეთ-აღმოსავლეთ ნაწილში მჭიდროდ არიან დასახლებულები ელფები, ბნელი ელფები და ჯუჯები. კერეუტის ჩრდიელოთ ნაწილში ასევე ცხოვრობს უამრავი ნორდმარკელი და კაგამელი. ამ ჯგუფებს შორის საზოგადოებრივი კონსესუსის და სტაბილურობის შენარჩუნებაში დიდ როლს ასრულებს წმინდა სინათლის რელიგია და მისი ორდენი, ინკვიზიცია.

## პირველი კერეუტელები

კერეუტელების ოფიციალური წარმოშობის ვერსიაზე დღემდე ვერ თანხმდებიან ვერც კერეუტელი მეცნიერები და ვერც კერეუტელი პალადინები.

ერთ-ერთი ყველაზე გავრცელებული ვერსიით, რომელსაც ბევრი ლეგენდა და თქმულება უჭერს მხარს, კერეუტში პირველი ადამიანები ნორდმარკიდან გადმოცურვისას დასახლდნენ. ამ ვერსიით, ათასწლეულების წინ, ნორდმარკიის კუნძულზე გავრცელებული იყო საზარელი დაავადება, რომელიც ადამიანებს კლავდა და შემდეგ მათ სხეულზე ბატონობდა. ამ დაავადებისგან გასაქცევად ერთ-ერთმა განთქმულმა მეზღვაურმა და მებრძოლმა, ბორგჰილდ რკინისხელამ მრავალი თვისტომელი შეკრიბა და თავისი გემებით სამხრეთისკენ გაცურვა შესთავაზა. ბორგჰილდის და მისი მომხრეების ეს საქციელი ნორდმარკელებმა ღალატად მიიჩნიეს და თავიანთი ფლოტით დაედევნენ. კერეუტის მიწებთან მიახლოვებულ ბორგჰილდის ხომალდს მადევრები უკვე დაწეოდნენ, როდესაც ზეცა მზემ ისე გაანათა, რომ მადევრებმა მხედველობა დაკარგეს და ჩამორჩნენ სასოწაკვეთილ დევნილებს. ბორგჰილდის ხალხი კერეუტის ჩრდილოეთ მიწებზე დასახლდა და დასაბამი დაუდო ახალ სამეფოს, კერეუტს.

ასევე პოპულარულია მოსაზრება რომ კერეუტელები ელფების პირდაპირი შთამომავლები არიან, რომლებმაც ჩრდილოეთით ელფების გავლენის გასაზრდელად გამოილაშქრეს, მაგრამ სამშობლოსგან წამოსვლის გამო დაიწყევლენ და დაკარგეს ელფური შესაძლებლობები. ამ მოსაზრებით, კერეუტელები არიან ადამიანთა ცივილიზაციის შემქმნელები. მიუხედავად იმისა რომ ელფებთან დაკავშირებულ ვერსიას ელფები ოფიციალურად უარყოფენ, ზოგიერთი კერეუტელი მაინც მიიჩნევს რომ ეს არის კერეუტის რესპუბლიკის ისტორიის ჭეშმარიტი საწყისი და ელფები ვერსიას მხოლოდ პოლიტიკური მიზეზების გამო არ ადასტურებენ.

აღმოსავლეთ კერეუტში ხშირად ითქმის თქმულებები, რომ ერთ დროს კერეუტელები და რამსეიელები ძმები იყვნენ და ძმურად გაიყვეს თავიანთი მიწები, კერეუტელებმა დასავლეთ სტეპებს მიაშურეს, ხოლო რამსეიელებმა აღმოსავლეთ მდელოები აირჩიეს სადაც დაარსეს ქალაქი რამსეია.

თვითონ სიტყვა კერეუტი აღნიშნავს მზიანი მინდვრების მიწებს, კერ(მზე) და ეუტ(მინდვრები, სტეპები). ენობრივი თვალსაზრისით, კერეუტელების ჩრდილოეთიდან წარმომავლობას ზუსტად ეს ფაქტი უფრო ატმკიცებს, რადგან პროტო-ნორდმარკიულ ენებში მზე "ერე"-დ მოიხსენიება ხოლო კერეუტის უძველეს დასახლებასა და დედაქალაქსაც ერე'არალი ეწოდება.

## ერე'არალის გავლენა და კერეუტის სამეფო

კერეუტის სამეფოს ჩამოყალიბებამდე, მზის რისხვამდე მეშვიდე საუკუნეში კერეუტის მიწებზე რამდენიმე ქალაქ-სახელმწიფო იყო განვითარებული. მათ შორის ყველაზე ძლიერი იყო ერე'არალის სამეფო, ზღვისპირა ქალაქი, რომელსაც სახმრეთ-აღმოსავლეთით მთების ქედები იცავდა, დასავლეთით კერეუტის ხორბლის მინდვრები, ხოლო ჩრდილოეთით საფირონის ზღვა ესაზღვრებოდა. ხელსაყრელი გეოპოლიტიკური მდებარეობის გამო ერე'არალი მუდამ დაცული იყო სახმელეთო თავდასხმებისგან და პორტის მეშვეობით რეგიონში ეკონომიკურად დაწინაურებულ სუბიექტად იყო ქცეული.

   ერე'არალის სამეფოს თავისი ეკონომიკური შესაძლებლობების შესაბამისი საზღვაო შეიარაღებაც ჰქონდა, რითიც მალევე მოიპოვა გავლენა ჩრდილოეთ კერეუტში გავრცელებულ საპორტო ქალაქებზე და სოფლებზე. ერე'არალის ფლოტი ასევე იოლად იგერიებდა მეკობრეთა რეიდებსა და თავდასხმებს, რითიც სავაჭრო / საექსპედიციო მარშრუტები ერე'არალსა და სხვა კერეუტის ქალაქებს შორის მუდამ ხშირდებოდა. ერე'არალელებმა გავლენის გასაზრდელად კერეუტის სხვადასხვა კუთხეებში დასახლებების დასაარსებელი მისიები გაგზავნეს. მზის რისხვამდე 589 წელს ერე'არალის პოლიტიკურმა და სახმედრო გავლენამ მთელი კერეუტი მოიცვა და სტეპებზე არსებულმა ყველა ქალაქმა და სოფელმა მორჩილება გამოუცხადა ერე'არალის სამეფო დინასტიას, ნისტორეების ოჯახს.

## სამეფოდან რესპუბლიკამდე.

მზის რისხვიდან 479 წელს კერეუტის სამეფოს გავლენამ სრულიად მოიცვა კერეუტის სტეპები;

## სამეფო ტახტი და რესპუბლიკური წყობა

კერეუტის სამეფო ტახტი აერთიანებს კერეუტულ დასახლებებს, კერეუტულ კოლონიებს, ასევე რამდენიმე ავტონომიურ რეგიონს და მინი-სამეფოს.